ธนชาตออกประกันชำระเบี้ยสั้น
ธนชาตประกันชีวิตเอาใจลูกค้า ชำระเบี้ยสั้น คุ้มครองชีวิตเพิ่มทุกปี
28 มี.ค. 2554

ธนชาตประกันชีวิตเอาใจลูกค้า ชำระเบี้ยสั้น คุ้มครองชีวิตเพิ่มทุกปี
นายวิจักษณ์  ประดิษฐวณิช  กรรมการผู้จัดการ  บริษัท  ธนชาตประกันชีวิต  เปิดเผยว่า ในวันที่ 28  มี.8.นี้  บริษัทจะออกผลิตภัณฑ์ระยะสั้นสองผลิตภัณฑ์ ภายใต้ชื่อ  ธนชาต Supreme Saving  10/5  และ ธนชาต Perfect Saving 10/5  โดยทั้งสองผลิตภัณฑ์จะชำระเบี้ยประกันภัยระยะสั้นเพียง 5 ปี  และมอบความคุ้มครองชีวิต  10  ปีเหมือนกัน  แต่ตอบโจทย์ไลฟ์สไตล์ของลูกค้าที่แตกต่างกัน    
สำหรับ ผลิตภัณฑ์ Supreme Saving  10/5  จะตอบโจทย์ความต้องการของลูกค้าที่นิยมรับเงินคืนเร็วระหว่างสัญญา  เพราะผลิตภัณฑ์นี้จะจ่ายเงินคืนทุกปี  ตั้งแต่สิ้นปีกรมธรรม์ที่ 1-10 สูงถึงปีละ 5 %  และเมื่อครบสัญญาจะได้รับอีก 315 % รวมรับเงินคืนตลอดสัญญา  365 %  ของทุนประกันภัยเริ่มต้น   นอกจากนี้ยังได้รับความคุ้มครองชีวิตปีแรก  100 % และเพิ่มขึ้นทุกปี  ปีละ 50 %   ตั้งแต่ปีที่ 2 –5  และคงที่  300 %  ของทุนประกันภัยเริ่มต้นจนครบสัญญา   ด้วยอัตราเบี้ยประกันภัยเพียง  630  บาทต่อทุนประกันภัย 1,000 บาท  เท่ากันทุกเพศ ทุกวัย  
ขณะที่ ผลิตภัณฑ์ ธนชาต  Perfect Saving 10/5  จะตอบโจทย์ความต้องการของลูกค้าที่ต้องการผล ตอบแทนสูงเป็นเงินก้อนโต   ซึ่งผลิตภัณฑ์นี้จะให้ผลประโยชน์ตอบแทนเป็นเงินคืนเมื่อครบสัญญา  10 ปี   สูงถึง 600 %  ของทุนประกันภัยเริ่มต้น  พร้อมรับความคุ้มครองเพิ่มขึ้น โดยปีกรมธรรม์แรกคุ้มครอง  105 %  ปีที่ 2 เพิ่มเป็น  210 % ปีที่ 3 เพิ่มขึ้น 315 % ปีที่  4  เพิ่มขึ้น 420 % และปีที่ 5  คุ้มครองเพิ่มสูงถึง  525 % ของทุน ประกันภัยเริ่มต้น และจะคงที่ 525 % ไปตลอดสัญญา  ด้วยอัตราเบี้ยประกันภัย 1,000  บาทต่อทุนประกันภัย 1,000 บาท  เท่ากันทุกเพศ  ทุกวัย  
ทั้งสองผลิตภัณฑ์จะรับประกันผู้ที่มีอายุ  15 –75 ปี  และสามารถนำ เบี้ยประกันภัยที่ชำระจริงไปหักลดหย่อนภาษีเงินได้สูงสุด  1 แสนบาท  จะอำนวยความสะดวกแก่ลูกค้า  โดยไม่ต้องตรวจสุขภาพ  และสามารถชำระผ่านบัตรเครดิต  วีซ่า  และมาสเตอร์การ์ดของธนาคารธนชาต  และธนาคารนครหลวงไทยโดยไม่เสียค่าธรรมเนียม